40. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ, ΓΕΩΡΓΙΑΣ ΚΑΙ  ΕΜΠΟΡΙΟΥ Αριθ. 63720/12251 της 4 Ιουν./6 Ιουλ.  1981 (ΦΕΚ Β΄ 390) Περί τροποποιήσεως του Κανονισμού Οδοιπορικών Εξόδων και Αποζημιώσεων των Υπαλλήλων Α.Σ.Ο. Σύμφωνα με: α)Το άρθρ. 9 του Ν.Δ. 3541/56 «περί τροποποιήσεως και συμπληρώσεως διατάξεων περί Κορινθιακής σταφίδος και Αυτονόμου Σταφιδικού Οργανισμού». β)Το Νόμ. 400/76 «περί Υπουργικού Συμβουλίου και Υπουργείων». γ)Τα έγγραφα του ΑΣΟ αριθ. 8173/1979, 10561/79 και 19131/80, αποφασίζουμε: Τροποποιούμε τον ισχύοντα Κανονισμό οδοιπορικών εξόδων και αποζημιώσεων των υπαλλήλων ΑΣΟ, ως ακολούθως: Άρθρ.1.-Οι υπάλληλοι του ΑΣΟ απομακρυνόμενοι της έδρας των προς εκτέλεσιν υπηρεσίας εντός του Κράτους δικαιούνται, συμφώνως τω άρθρ. 30 του Κανονισμού Προσωπικού ΑΣΟ ως ούτος ετροποποιήθη και συνεπληρώθη μεταγενεστέρως, οδοιπορικών εξόδων και ημερησίας αποζημιώσεως εκτός έδρας. Άρθρ.10.-1.Εις τους νειοδιοριζομένους υπαλλήλους δεν καταβάλλονται οδοιπορικά έξοδα, ούτε ημερησία αποζημίωσις δια την μετάβασίν των εις την έδραν, εις ην τοποθετούνται. 2.Εξαιρετικώς, εις τους κατά την παραλαβήν χλωράς σταφίδος προσλαμβανομένους εκτάκτους χημικούς παρά τω ΑΣΟ, καταβάλλονται τα έξοδα μεταβάσεών των εις την έδραν, εις ην τοποθετούνται, καθώς και τα τοιαύτα της επιστροφής των εις την πόλιν, εξ ης ανεχώρησαν κατά την πρόσληψίν των, εμφαινομένην εκ του προς αυτούς εγγράφου του Α.Σ.Ο. Εις την περίπτωσιν ταύτην υπάγονται και άπαντες οι προσλαμβανόμενοι δι’ ειδικήν υπηρεσίαν και δι’ ωρισμένον χρόνον παρά του Α.Σ.Ο. Άρθρ.11.-Υπάλληλοι νομίμως κλητευθέντες υπό των αρμοδίων δικαστικών αρχών, ως μάρτυρες, εφ’ όσον το δικαστήριον εδρεύει εκτός της έδρας των, δικαιούνται οδοιπορικών εξόδων και ημερησίας αποζημιώσεως, εάν η υπόθεσις, δι’ ην καλούνται, αφορά την υπηρεσίαν κατά βεβαίωσιν της Διευθύνσεώς των. Εκ του συνόλου των εξόδων εκπίπτεται το παρά του δικαστηρίου καταβαλλόμενον αυτοίς ποσόν. Άρθρ.12.-Εις τους μετακινουμένους υπαλλήλους δι’ υπηρεσίαν εντός της πόλεως, ένθα η έδρα των, καταβάλλονται μόνον τα τροχιοδρομικά έξοδα ή εισιτήρια αυτοκινήτων συγκοινωνίας. Άρθρ.13.-Η ισχύς του παρόντος Κανονισμού αρχίζει από τη δημοσίευσή του στην Εφημερίδα της Κυβερνήσεως. Άρθρ.2.-Ως έδρα υπηρεσίας εκάστου υπαλλήλου νοείται δια μεν τους υπηρετούντας εις το Κεντρικό ο Δήμος Πατρέων, δια δε τους λοιπούς υπαλλήλους ο Δήμος ή η Κοινότης, ένθα τα Γραφεία της Υπηρεσίας, εις ην ανήκουν. Άρθρ.3.-Τα οδοιπορικά έξοδα συνίστανται εκ του αντιτίμου του εισιτηρίου σιδηροδρόμου, πλοίου, αεροπλάνου, αυτοκινήτου ή του αντιτίμου του αγωγίου δια τας από πόλεως εις πόλιν, κώμην ή χωρίον μεταβάσεις και εκ προσθέτου ποσοστού δια τας λοιπάς συνήθεις του ταξιδίου δαπάνας, ήτοι κόμιστρα αποσκευών, αμαξαγώγια, λεμβουχικά, αχθοφορικά κλπ., όπερ ορίζεται εις ποσοστόν 30% επί του αντιτίμου του εισιτηρίου πλοίου, εις 20% επί του αντιτίμου του εισιτηρίου σιδηροδρόμου ή αυτοκινήτου και εις 10% επί του αντιτίμου εισιτηρίου αεροπλάνου. Ουδέν ποσοστόν καταβάλλεται επί του αντιτίμου του αγωγίου αυτοκινήτου, αμάξης ή ζώου επί τούτω μισθουμένων, έστω και αν δεν πρόκειται περί μεταβάσεως και επιστροφής αυθημερόν. Άρθρ.4.-1.Εκ των μετακινουμένων λόγω υπηρεσίας υπαλλήλων δικαιούνται να ταξιδεύσωσιν: α)Σιδηροδρομικώς. Εις την Αην θέσιν οι κατέχοντες βαθμόν Λογιστού Β΄. και άνω. Εις την Βαν θέσιν οι κατέχοντες βαθμόν Υπολογιστού Γ΄. μέχρι και Λογιστού Γ΄. και οι Αρχιτεχνίται Α, Β και Γ. Εις την Γην θέσιν το λοιπόν προσωπικόν. (Αντί για τη σελ. 690,05) Σελ. 690,05(α) Τεύχος 768 Σελ.75 Προκειμένου περί αυτοκινηταμάξης οι δικαιούμενοι κατά τα άνω Αης θέσεως δικαιούνται της ιδίας τοιαύτης, οι δε δικαιούμενοι κατά τα άνω Βας και Γης δικαιούνται Βας θέσεως. β)Ατμοπλοϊκώς. Εις την Αην θέσιν οι κατέχοντες βαθμόν Λογιστού Β΄. και άνω. Εις την Βαν θέσιν το λοιπόν προσωπικόν. γ)Αεροπορικώς. Εις την τουριστικήν θέσιν άπαν το προσωπικόν. 2.Τα έξοδα χρησιμοποιήσεως κλιναμάξης ή ολοκλήρου αυτοκινήτου ή αμάξης (αγκαζέ) βαρύνουν τον υπάλληλον. Εις εξαιρετικάς μόνον περιπτώσεις και εφ’ όσον υπηρεσιακοί λόγοι δικαιολογούν την χρησιμοποίησιν τινός των εν λόγω μέσων και κατόπιν εκδόσεως κανονικής και ειδικώς ητιολογημένης αποφάσεως του Δ/ντος Συμβούλου, τα έξοδα ταύτα βαρύνουν τον ΑΣΟ. Την εισήγησιν δια την έκδοσιν της αποφάσεως θα ενεργή η αρμοδία υπηρεσία του Κεντρικού, ην αφορά η μετακίνησις του υπαλλήλου. 3.Οι μετακινούμενοι υπάλληλοι είτε λόγω υπηρεσίας, είτε λόγω μεταθέσεως, υποχρεούνται να χρησιμοποιούν την συντομωτέραν οδόν ως και τα οικονομικώτερα μέσα συγκοινωνίας και μεταφοράς. Η άνευ δεδικαιολογημένης ανάγκης παρέκκλισις εκ της ανωτέρω διατάξεως συνεπάγεται ανάλογον έκπτωσιν εκ των παρά του υπαλλήλου αιτουμένων εξόδων κατόπιν αποφάσεως του Δ/ντος Συμβούλου ΑΣΟ. 4.Πας υπάλληλος μη υπαγόμενος εις βαθμολογικήν κλίμακα ως και πας έκτακτος υπάλληλος απομακρυνόμενος της έδρας του δι’ υπηρεσίαν δικαιούται της αυτής θέσεως μεταφορικού μέσου και λοιπών ως ανωτέρω χορηγήσεων, ων δικαιούται και ο ισοπόσως προς αυτόν μισθοδοτούμενος μόνιμος υπάλληλος του Α.Σ.Ο. Άρθρ.5.-1.Δι’ ημερησίαν αποζημίωσιν των τακτικών υπαλλήλων, ως και των εκτάκτων τοιούτων παρέχονται τα κάτωθι ποσά δι’ εκάστην ημέραν εκτελέσεως υπηρεσίας εκτός της έδρας των. α)Προκειμένου περί εξερχομένων δι’ υπηρεσίαν εκτός της έδρας των και εις απόστασιν πέραν των 40 χιλιομέτρων από ταύτης καταβάλλονται τα οδοιπορικά έξοδα και ημερησία αποζημίωσις ίση προς το 1/25 του βασικού μισθού και του χρονοεπιδόματος δι’ εκάστην διανυκτέρευσιν και δια την ημέραν της επιστροφής το 1/2 της ημερησίας αποζημιώσεως. Σελ. 690,06(α) Τεύχος 768 Σελ.76 Δι’ αυθημερόν επιστροφήν καταβάλλονται τα οδοιπορικά έξοδα και το 1/3 της ημερησίας αποζημιώσεως. Η εκάστοτε χορηγουμένη ημερησία αποζημίωσις δεν δύναται εν πάση περιπτώσει να είναι ανωτέρα της ημερησίας εκτός έδρας αποζημιώσεως των επί 1ω βαθμώ Δημοσίων Υπαλλήλων και κατωτέρα των 600 δραχμών. β)Προκειμένου περί εξερχομένων δι’ υπηρεσίαν εις απόστασιν κάτω των 40 χιλιομέτρων και άνω των 20 χιλιομέτρων από της έδρας των καταβάλλονται τα οδοιπορικά έξοδα και ημερησία αποζημίωσις ίση προς το 1/25 του βασικού μισθού του υπαλλήλου δι’ εκάστην διανυκτέρευσιν και δια την ημέραν της επιστροφής το 1/2 της ημερησίας αποζημιώσεως. Δι’ αυθημερόν επιστροφήν καταβάλλονται τα οδοιπορικά έξοδα και το 1/3 της ημερησίας αποζημιώσεως. Διανυκτέρευσις υπαλλήλου εκτός της έδρας του στην περίπτωσιν αυτήν δύναται να γίνη μόνον κατόπιν ειδικής και ητιολογημένης αποφάσεως του Διευθύνοντος Συμβούλου. γ)Προκειμένου περί εξερχομένων δι’ υπηρεσίαν εις απόστασιν κάτω των 20 χιλιομέτρων ουδεμία ημερησία αποζημίωσις καταβάλλεται. Καταβάλλονται όμως τα οδοιπορικά έξοδα. δ)Εις υπαλλήλους μετακινουμένους δι’ υπηρεσίαν εκτός έδρας δι’ υπηρεσιακού αυτοκινήτου ή ιδίου μεταφορικού μέσου καταβάλλεται η κατά την παρ. α΄ του παρόντος ημερησία αποζημίωσις, εφ’ όσον διανυκτερεύσουν εις τόπον κείμενον εις απόστασιν μεγαλυτέραν των 70 χιλιομέτρων από της έδρας των. Εις τους ανωτέρω υπαλλήλους καταβάλλεται το 1/3 της κατά την παρ. α΄ του παρόντος ημερησίας αποζημιώσεως δι’ εκάστην διανυκτέρευσιν και επιστροφήν εφ’ όσον διανυκτερεύσουν εις τόπον κείμενον εις απόστασιν άνω των 40 χιλιομέτρων και μέχρι 70 χιλιομέτρων από της έδρας των. Εις τους ανωτέρω υπαλλήλους μετακινουμένους δι’ υπηρεσίαν κάτω των 40 χιλιομέτρων ουδεμία ημερησία αποζημίωσις καταβάλλεται. 16.Θ.δ.40 Προστασία Σταφίδας ΑΣΟ ε)Εις τους χρησιμοποιούντας ίδια μέσα κινήσεως υπαλλήλους και τα όργανα διοικήσεως του ΑΣΟ δια μετακινήσεις εκτός έδρας προς εκτέλεσιν εντεταλμένης υπηρεσίας, καταβάλλεται χιλιομετρική αποζημίωσις ίση προς την δια τους μετακινουμένους δημοσίους υπαλλήλους εκάστοτε καταβαλλομένην. Ίδιον μέσον κινήσεως θεωρείται και το ανήκον εις τα μέλη της οικογενείας του υπαλλήλου Τοιαύτη αποζημίωσις καταβάλλεται και εις τους μετακινουμένους δι’ αυτοκινήτου Δ.Χ. μισθωμένου από τον υπάλληλον. στ.Ημερησία αποζημίωσις είναι το εις τον μετακινούμενον υπάλληλον αναγνωριζόμενον χρηματικόν ποσόν προς αντιμετώπισιν των εκάστοτε δαπανών, διατροφή, ύπνος κλπ., εις ας ούτος υποβάλλεται λόγω της παραμονής του εκτός έδρας. Εντολαί Μετακινήσεων Άρθρ.6.-1.Η μετακίνησις γενικώς, των υπαλλήλων εκ της έδρας των, πλην της τοιαύτης δι’ αυθημερόν επιστροφήν, ενεργείται μόνον κατόπιν εγγράφου εντολής του ΑΣΟ. Εντολή μετακινήσεως δι’ υπηρεσίαν δεν δύναται να υπερβή τον μήνα, πλην ειδικών περιπτώσεων (επιθεώρησις υποκ/των συγκέντρωσις σταφίδος κλπ.), οπότε εν τη διδομένη εντολή γίνεται μνεία περί τούτου. 2.Η μετακίνησις δι’ αυθημερόν επιστροφήν εις την έδραν του υπαλλήλου δέον να εντέλλεται γραπτώς κατ’ απόλυτον ανάγκην της υπηρεσίας και υπ’ ευθύνη των Προϊσταμένων των τμημάτων του Κέντρου, ή των Προϊσταμένων των επαρχιακών υπηρεσιών, ή απ’ ευθείας υπό του Διευθυντού υπηρεσιών του ΑΣΟ. 3.Αι μετακινήσεις των μηχανοδηγών επ’ ουδενί λόγω εγκρίνονται άνευ σχετικής διαταγής του Κέντρου, λαμβανομένης έστω και εκ των υστέρων, εάν λόγω επιτακτικής ανάγκης διέταξε ταύτην Διευθυντής Συγκροτήματος υπό ιδίαν αυτού ευθύνην. 4.Το ανώτατον όριον ημερών εκτός έδρας των υπαλλήλων ορίζεται στην αρχή του έτους δι’ αποφάσεως του Διοικητικού Συμβουλίου του ΑΣΟ κατά κατηγορίας υπαλλήλων και αναλόγως της αποστολής αυτών. Υπέρβασις του καθορισθέντος αριθμού ημερών δύναται να γίνη μόνο δι’ αποφάσεως του Διοικητικού Συμβουλίου Α.Σ.Ο. Δικαιολογητικά καταβολής οδοιπορικώνεξόδων και αποζημιώσεων Άρθρ.7.-1.Προς καταβολήν των οδοιπορικών εξόδων και αποζημιώσεων δια την μετακίνησιν υπαλλήλων, απαιτείται η υποβολή καταστάσεως υπευθύνως υπογεγραμμένης υπό του δικαιούχου, εις διπλούν, εις ην δέον ν’ αναγράφεται ο χρόνος της διαρκείας του ταξιδίου, ο αριθμός της εγγράφου εντολής, τα οδοιπορικά έξοδα, κατά χρονολογικήν σειράν και αι ημερήσιαι αποζημιώσεις του δικαιούχου. 2.Αι καταστάσεις οδοιπορικών εξόδων δέον να θεωρούνται παρά των οικείων Προϊσταμένων, να συνοδεύωνται δε απαραιτήτως υπό των δικαιολογητικών των εν αυταίς αναγραφομένων εξόδων, ήτοι αποδείξεων καταβολής του αντιτίμου των μεταφορικών μέσων, αντιγράφου της εντολής μετακινήσεως ή αποσπάσματος ταύτης, εφ’ όσον αύτη αφορά περισσοτέρους του ενός υπαλλήλους (ως και συνοπτικής εκθέσεως των πεπραγμένων). Η υποβολή αποδείξεων καταβληθέντος αντιτίμου εισιτηρίου ή αγωγίου. Η απόδειξις δια ποσόν κατώτερον των 20 δραχμών δεν θεωρείται αναγκαία. 3.Παράλειψις έστω και ενός των ως άνω αναφερομένων δικαιολογητικών επιφέρει ανάλογον περικοπήν των οδοιπορικών εξόδων. 4.Προκειμένου περί αποδείξεων εκδόσεως εισιτηρίων μετ’ επιστροφής υποχρεούται ο υπάλληλος όπως, κατά την ημέραν της επιστροφής του προσάγη ταύτας εις τον προϊστάμενον της, εν τω τόπω της αναχωρήσεώς του προς επιστροφήν εις την έδραν του, υπηρεσίας του ΑΣΟ, προς θεώρησιν τούτων δι’ αναγραφής της ημέρας αναχωρήσεώς του. Εν ελλείψει υπηρεσίας του ΑΣΟ η θεώρησις δέον να γίνεται παρά του οικείου Σιδηροδρομικού Σταθμάρχου ή Πρακτορείου. Η εν λόγω υποχρέωσις δεν ισχύει δια τας αυθημερόν επιστροφάς. 5.Δια την δικαιολόγησιν της κατά χιλιόμετρον αποζημιώσεως δια τας μετακινήσεις υπαλλήλου προς εκτέλεσιν υπηρεσίας απαιτείται κατ’ αρχήν έγκρισις εκτελέσεως της εκτός έδρας υπηρεσίας δια του ιδιοκτήτου αυτοκινήτου του ή ιδιοκτησίας μέλους της οικογενείας του εκδιδομένη υπό της αρμοδίας Υπηρεσίας του Κεντρικού τη αιτήσει του ενδιαφερομένου. Τα διανυόμενα δια του ιδιοκτήτου μεταφορικού μέσου χιλιόμετρα θα αναγράφωνται υπό του μετακινουμένου υπαλλήλου εις αναλυτικόν και πλήρως ητιολογημένον ημερολόγιον εργασίας και κινήσεώς του, συντασσομένου βάσει των δεδομένων των επισήμων πινάκων χιλιομετρικών αποστάσεων των πόλεων και χωρίων των Δημοσίων Τεχνικών Υπηρεσιών και επί πλέον των ενδείξεων του μετρητού χιλιομέτρων (κοντέρ) του αυτοκινήτου προκειμένου περί μετακινήσεως εις Αγροτικάς περιοχάς. Εις την πρώτην κατάστασιν πληρωμής οδοιπορικών εξόδων και ημερησίων αποζημιώσεων την περιλαμβάνουσαν και πληρωμήν αποζημιώσεως ή αντίτιμον εισιτηρίου δια το χρησιμοποιηθέν ιδιόκτητον μεταφορικόν μέσον δέον απαραιτήτως να επισυνάπτεται ως πρόσθετον δικαιολογητικόν υπεύθυνος δήλωσις του μετακινηθέντος υπαλλήλου εις διπλούν, περιλαμβάνουσα άπαντα τα στοιχεία της αδείας κυκλοφορίας του χρησιμοποιουμένου μεταφορικού μέσου αποδεικνύουσα ότι ο περί ου πρόκειται υπάλληλος τυγχάνει ιδιοκτήτης αυτού ή είναι ιδιοκτησίας μέλους της οικογενείας του. (Μετά τη σελ. 690,06(α) Σελ. 690,07 Τεύχος 768 Σελ.77 Προστασία Σταφίδας ΑΣΟ 16.Θ.δ.40 Η κίνησις των δι’ ιδιοκτήτων μεταφορικών μέσων μετακινουμένων υπαλλήλων γίνεται υπό ιδίαν αποκλειστικήν αυτών ευθύνην. 6.Εντός 15 ημερών από της λήξεως της υπηρεσίας, δι’ ην μετεκινήθη ο υπάλληλος, υποχρεούται να υποβάλη την κατάστασιν των οδοιπορικών του εξόδων, κατά τα ως άνω καθοριζόμενα, εις την αρμοδίαν υπηρεσίαν αυτού και κεχωρισμένως δι’ εκάστην εντολήν και κατηγορίαν υπηρεσίας. 7.Ειδικώς, δια τας μετακινήσεις των υπαλλήλων των επαρχιακών υπηρεσιών ΑΣΟ αι καταστάσεις των οδοιπορικών εξόδων και αποζημιώσεων, των γενομένων κατά την διάρκειαν εκάστου μηνός υποβάλλονται εις το τέλος του μηνός και το πολύ εντός του πρώτου δεκαπενθημέρου του επομένου μηνός. Μεταθέσεις, αποσπάσεις, διορισμοί, απολύσεις κλπ. Άρθρ.8.-1.Εις τους μετατιθεμένους υπαλλήλους καταβάλλονται τα οδοιπορικά έξοδα αυτών και των μελών της οικογενείας των, τα κόμιστρα και τα έξοδα συσκευασίας των επίπλων και λοιπών σκευών των ως και ημερησία αποζημίωσις. 2.Τα οδοιπορικά έξοδα συνίστανται εκ του αντιτίμου του εισιτηρίου σιδηροδρόμου, πλοίου, αεροπλάνου, αυτοκινήτου ή του αντιτίμου του αγωγίου δια τας από πόλεως εις πόλιν, κώμην ή χωρίον μεταβάσεις, κατά τα εν άρθρ. 3 και 4 του παρόντος οριζόμενα και του υπό του άρθρ. 3 του παρόντος οριζομένου προσθέτου ποσού δια τας λοιπάς συνήθεις του ταξιδίου δαπάνας, ήτοι αμαξαγώγια, λεμβουχικά, αχθοφορικά κλπ. Ουδέν ποσοστόν καταβάλλεται επί του αντιτίμου του αγωγίου, αυτοκινήτου, αμάξης ή ζώου επί τούτω μισθουμένων. 3.Τα κόμιστρα της οικοσκευής συνίσταται εκ του καταβαλλομένου ποσού δια την μεταφοράν ταύτης δια του σιδηροδρόμου, ατμοπλοίου ή αυτοκινήτου ή εν ελλείψει τούτων δι’ ετέρου μέσου μεταφοράς, ως επίσης και των εργατικών φορτώσεως επί του μεταφορικού μέσου και εκφορτώσεως εις την νέαν κατοικίαν του υπαλλήλου. Σελ. 690,08 Τεύχος 768 Σελ.76 4.Δια τας ενδιαμέσους δαπάνας μεταφοράς της οικοσκευής από της οικίας του υπαλλήλου εις τους σταθμούς επιβιβάσεως και των σταθμών αποβιβάσεως εις την νέαν κατοικίαν καταβάλλονται άπαξ μόνον δρχ. 1 (μία) δι’ έκαστον χιλιόγραμμον βάρους των αντικειμένων της οικοσκευής, εάν δε το βάρος τούτων υπερβαίνει τα 1.000 χιλιόγραμμα το ποσόν τούτο περιορίζεται εις το ήμισυ δι’ έκαστον χιλιόγραμμον πέραν των 1.000 και μέχρι κατ’ ανώτατον όριον των 7.000 χιλ/μων. Ίσον ποσόν καταβάλλεται και δια πάσαν ενδιάμεσον φορτοεκφόρτωσιν της οικοσκευής επιβαλλόμενον ελλείψει συγκοινωνιακού μέσου, επιτρέποντος την άνευ μεταφορτώσεως μεταφοράν αυτής εις την νέαν κατοικίαν. 5.Δι’ έξοδα συσκευασίας της οικοσκευής καταβάλλονται εις τον υπάλληλον δρχ. μία (1) δι’ έκαστον χιλιόγραμμον βάρους των αντικειμένων της οικοσκευής, εάν δε το βάρος της οικοσκευής υπερβαίνει τα 1.000 χιλ.μα το ποσόν περιορίζεται εις το ήμισυ δι’ έκαστον χιλ/μον πέραν των χιλίων και μέχρι κατ’ ανώτατον όριον των 7.000 χιλιογράμμων. Το βάρος της οικοσκευής διαπιστούται δια της απαραιτήτου αναγραφής τούτου επί της φορτωτικής του σιδηροδρόμου ή του ατμοπλοίου ή αυτοκινήτου, ή δια βεβαιώσεως της οικείας Υπηρεσίας Ελέγχου Φορτηγών αυτοκινήτων και εφ’ όσον δεν υπάρχει Υπηρεσία Ελέγχου Φορτηγών Αυτοκινήτων δι’ υπευθύνου δηλώσεως του δικαιούχου, θεωρημένης παρά του Δ/ντού της αρμοδίας Υπηρεσίας (Υποκ/τος, Συγκροτήματος, Ινστιτούτου) και του ενδιαφερομένου υπαλλήλου. Η προβλεπομένη, κατά τα ανωτέρω, αποζημίωσις κατά χιλ/μον αποτελεί το ανώτατον όριον εγκρινομένης δαπάνης, εφ’ όσον τοιαύτη δαπάνη επραγματοποιήθη και ουχί υποχρέωσις προς χορήγησιν ολοκλήρου του ποσού εν περιπτώσει μη πραγματοποιήσεως της δαπάνης, είτε εν όλω είτε εν μέρει. Συνεπώς, τα έξοδα ταύτα θα γίνωνται δεκτά μόνον εφ’ όσον συνοδεύονται υπό αποδείξεων κανονικώς συντεταγμένων. 6.Τα έξοδα μετακινήσεως της οικογενείας του υπαλλήλου και της μεταφοράς της οικοσκευής αυτού, αναγνωρίζονται μόνον εφ’ όσον αύτη έλαβε χώραν εντός εξ (6) το πολύ μηνών από της μετακινήσεως του υπαλλήλου. 16.Θ.δ.40 Προστασία Σταφίδας ΑΣΟ 7.Μέλη της οικογενείας του υπαλλήλου δικαιούμενα οδοιπορικών εξόδων είναι η σύζυγος, τα άρρενα τέκνα ηλικίας μέχρι 18 ετών και τα άγαμα θήλεα. Επίσης, ως μέλη της οικογενείας του υπαλλήλου νοούνται και οι γονείς αυτού, ως και αι άγαμοι αδελφαί του, εφ’ όσον πάντες ούτοι αποδεδειγμένως διατρέφονται υπό του υπαλλήλου και συνοικούν μετ’ αυτού. 8.Δι’ ημερησίαν αποζημίωσιν παρέχεται εις τον μετατιθέμενον υπάλληλον η υπό του άρθρ. 5 του παρόντος οριζομένη, από της ημέρας της αναχωρήσεως συμπεριλαμβανομένης, μέχρι της ημέρας της αφίξεώς του εις την νέαν του έδραν, ουχί όμως δια πλείονας των 3 ημερών. 9.Οι μετατιθέμενοι τη αιτήσει των υπάλληλοι δεν δικαιούνται οδοιπορικών εν γένει εξόδων, αποζημιώσεων κλπ. Άρθρ.9.-1.Εις τους εκτός έδρας των αποσπωμένους υπαλλήλους καταβάλλονται τα οδοιπορικά των έξοδα και η κατά το άρθρ. 5 του παρόντος ημερησία αποζημίωσις, μη δυναμένη να υπερβή εν τω συνόλω της το τρίμηνον κατ’ έτος. Τα οδοιπορικά έξοδα των μελών της οικογενείας των ως και τα τοιαύτα επίπλων και σκευών και η συσκευασία αυτών καταβάλλονται εφ’ όσον η μετακίνησις της οικογενείας των εγκριθή εγγράφως παρά της Δ/νσεως και ήτις είναι αρμοδία να κρίνη αν ο χρόνος της αποσπάσεως θα είναι τοσούτον μακρός, ώστε να δικαιολογήται και η μετακίνησις της οικογενείας. 2.Εις περίπτωσιν, καθ’ ην οι, υπό τους ανωτέρω όρους, εις προσωρινήν έδραν, ευρισκόμενοι υπάλληλοι, μετακινηθώσιν εκ ταύτης δι’ υπηρεσίαν δικαιούνται μεν της κανονικής ημερησίας αποζημιώσεως δια την νέαν μετακίνησίν των, πλην όμως δέον να τους αφαιρήται εκ της άνω καταβαλλομένης αποζημιώσεως η ανάλογος τοιαύτη, δι’ όσας ημέρας απεζημιώθησαν άλλως. 3.Υπάλληλος απεσπασμένος και λαμβάνων την ως άνω καταβαλλομένην αποζημίωσιν, παύει δικαιούμενος ταύτης, αν τεθή εις προσωρινήν απόλυσιν ή εις διαθεσιμότητα.

[Source: greek_legal_code_raptarchis | Tokens: 15975]